b"\n_START_ARTICLE_\nHeribert Padrol i Munt\xc3\xa9\n_START_SECTION_\nBiografia\n_START_PARAGRAPH_\nLlicenciat en Dret per la Universitat de Barcelona, va ser el n\xc3\xbamero dos de la seva promoci\xc3\xb3 d'inspector de finances de l'estat. Ha estat delegat especial de l'Ag\xc3\xa8ncia Estatal de l'Administraci\xc3\xb3 Tribut\xc3\xa0ria a Catalunya i director del Departament d'Organitzaci\xc3\xb3, Planificaci\xc3\xb3 i Relacions Institucionals de l'AEAT i del Departament d'Inspecci\xc3\xb3 Financera i Tribut\xc3\xa0ria de l'Estat fins al 2000. _NEWLINE_A les eleccions generals espanyoles de 2000 fou elegit diputat per la prov\xc3\xadncia de Barcelona per CiU, per\xc3\xb2 el 2002 va dimitir i fou substitu\xc3\xaft per Inmaculada Riera i Re\xc3\xb1\xc3\xa9. A partir d'aquell moment es dedica a l'activitat professional, primer des del seu propi despatx (el Bufet Padrol-Munt\xc3\xa9) i posteriorment, any 2009, com a soci del despatx G\xc3\xb3mez-Acebo & Pombo, on es va integrar com a director de la pr\xc3\xa0ctica fiscal i membre del comit\xc3\xa8 de direcci\xc3\xb3."